als_Latn dik_Latn sag_Latn
Lexhendari për vizitë në vendin e ri të punës (Video)
Pjesa e fushatës është pjesë shumë e mundimshme, sepse duhet të paraqitemi më shpesh e të bëjmë premtime. Tash do të jemi rehat deri në zgjedhjet e ardhshme, thotë kryetari lexhendar i Partisë së Fortë, Visar Arifaj.
“Një të mirë e ka Prishtina që asnjë pjesë nuk është larg. Edhe nëse ecin njerëzit, nuk është problem me mbërri. Rrugët janë të ngarkuara po kjo e bënë sfiduese qarkullimin. Unë nuk kam leje të shoferit. E kam kryer obligimin moral e pagesës së orëve në Autoshkollë. E përdori vetëm biçikletën dhe taksin, sepse sipas kalkulimeve të mia është më ekonomike të mos kem makinë”, thotë ai për emisionin 038 të KTV-së, gjatë të cilit i bën edhe një vizitë Komunës së Prishtinës, ku do të jetë këshilltar komunal për katër vitet e ardhshme.
“Erdha ta shoh a është përgjegjësi që ia vlen. Më duket në rregull, e pranueshme. Kjo sallë po ma kujton shkollën. Meqë jam ulë në bankat e fundit, po më pëlqen pjesa afër dritareve”, thotë ai.
Për më shumë, shikojeni videon.
als_Latn als_Latn als_Latn als_Latn als_Latn